Hindi News

NIFT Student Aditi Singh Photoshoot Patna Floods Goes Viral

पटना में स्टूडेंट ने पानी से भरी सड़कों पर कराया फोटोशूट, कहा- बस हालात दिखाना चाहते हैं

एक वर्ष पहले



कॉपी लिंक

छात्रा अदिति सिंह।

अदिति सिंह नेशनल इंस्टीटयूट ऑफ फैशन टेक्नोलॉजी की छात्रा हैं

फोटोग्राफर अनुराज ने कहा- इसे गलत तरीके से नहीं लेना चाहिए

पटना में जल कर्फ्यू जैसी स्थिति है, राजधानी के 80% घरों में पानी घुसा

पटना (बिहार). पटना में पिछले चार दिन से हो रही बारिश से हालात बदतर हैं। कई इलाकों में पानी आठ फीट तक भर गया। इसके चलते स्कूल और कॉलेज की मंगलवार तक छुट्टी कर दी गई है। इस बीच, पटना की सड़कों पर पानी में नेशनल इंस्टीटयूट ऑफ फैशन टेक्नोलॉजी की एक स्टूडेट अदिति सिंह का फोटो शूट लोगों की बीच चर्चा का विषय बना हुआ है। लोग सोशल मीडिया पर उनके इस काम की सराहना कर रहे हैं तो कुछ इसे अच्छा नहीं मान रहे हैं।



फोटोग्राफर सौरभ अनुराज ने फोटोशूट को सोशल मीडिया पर शेयर किया। कैप्शन लिखा- \'मरमिड इन डिजास्टर\'। अदिति और अनुराज कहते हैं कि हमारा मकसद शहर की हालत को बयां करना है। सौरभ ने लिखा, \"फोटोशूट बस पटना की मौजूदा हालत को दिखाने के लिए किया गया है, इसे गलत तरीके से न लें।\" इंस्टाग्राम पर मिक्स रिस्पांस के साथ इन फोटोज को 7 हजार से ज्यादा लाइक्स मिल चुके हैं। एक यूजर ने कहा कि इन लोगों ने मुश्किल वक्त में हंसना सिखाया। एक अन्य यूजर ने कहा- यह मजाक से ज्यादा कुछ नहीं है। आपदा के वक्त को प्रचार का माध्यम नहीं बनाना चाहिए।





राजधानी के 80% घरों में पानी घुसा

पटना में जल कर्फ्यू जैसी स्थिति है। राजधानी के 80% घरों में पानी घुस गया है। यहीं नहीं राजेंद्र नगर समेत कई इलाकों में 36 घंटे से बिजली-पीने का पानी तक नहीं है। राजधानी में मानसून की 40% बारिश शनिवार शाम से रविवार शाम तक 48 घंटे में ही हुई। पटना के निकट की चारों नदियां सोन, गंगा, गंडक और पुनपुन खतरे के निशान से ऊपर पहुंच गई हैं। इससे भी लगातार खतरा बढ़ता जा रहा है। मुख्यमंत्री नीतीश कुमार ने कहा कि पुनपुन नदी से सतर्क रहें, हालात बिगड़ सकते हैं।